Brysterne er to fremhvælvinger på en kvindes overkrop som indeholder mælkekirtlerne, og som nyfødte børn kan die modermælk fra.
Menneskets bryster er unikke blandt hunpattedyr i at de er synlige ikke bare under graviditet og amning, men gennem hele kvindens kønsmodne liv.
Dette hænger sammen med at kvindens bryster ud over den primære mælkegivende funktion, har udviklet sig til også at være et sekundært kønskarakteristikon.
"Bryst" (latin og anatomisk "thorax") betegner også kropsafsnittet mellem hals og mave hos mennesker og dyr af begge køn, altså området hvor brysterne befinder sig hos kvinder (jf. brysthule, brystkasse, brystsvømning osv.). Bryster i flertal om kvindens bryst bruges normalt kun om menneskehunners bryster, de tilsvarende organer på andre pattedyr betegnes som yver eller patter. ("Læs mere..")
